صباح الدین عبد الرحمن

سید صباح الدین عبدالرحمن ایک مشہور مؤرخ، قلمکار اور مفکر تھے۔

ولادت
ان کی پیدائش متحدہ ہندوستان کے صوبہ بہار کے علاقے بستی دیسنہ میں 1911ء میں ہوئی۔ان کے استاد محترم سید سلیمان ندوی بھی اسی بستی میں پیدا ہوئے تھے۔

خاندان
سید صباح الدین ایک علمی خاندان سے تعلق رکھتے تھے اور ان کے خاندان میں کئی پشتوں سے انگریزی تعلیم کا رواج تھا ۔آپ اپنے والد کی زیارت سے محروم رہے کیونکہ ان کا انتقال ان کی ولادت سے پہلے ہی ہوچکا تھا۔شفقت پدری سے محروم یہ بچہ ابھی اپنی عمر کے ساتویں سال میں ہی تھا کہ والدہ ماجدہ کی وفات کا غم بھی سہنا پڑا لیکن عزیز واقارب کی محبت و شفقت اور پرورش و پرداخت نے ان کو یتیمی کا احساس نہ ہونے دیا ۔

تعلیم
خاندانی رواج کے مطابق انگریزی تعلیم شروع کی اور تعلیمی مدارج طے کرتے ہوئے پٹنہ یونیورسٹی سے بی اے اور ایم اے کی ڈگری حاصل کی۔اس کے علاوہ علی گڑھ مسلم یونیورسٹی کے ٹریننگ کالج سے بھی ڈگری لی اور جامعہ ملیہ اسلامیہ میں بھی کچھ عرصہ رہے۔1935ءمولانا سید سلیمان ندوی کی مردم شناس نگاہوں نے ان کو منتخب کر لیا اور وہ دارالمصنفین آگئے اور آخری دم تک اسی سے منسلک رہے۔

وفات
مسند شبلی وسلیمان پر رونق افروز ہونے والا یہ آفتاب علم باون سال تک دار المصنفین کے افق پر چمکنے کے بعد 18 نومبر بروز بدھ1987ء میں غروب ہو گیا، ان کی نماز جنازہ سید ابو الحسن علی ندوی ؒ نے پڑھائی اور یہ علامہ شبلی نعمانی کے پہلو میں دفن ہوئے۔

حوالہ جات 

1911ء کی پیدائشیں
1987ء کی وفیات